33. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.361.5/76/143492 της 7/11 Δεκ.  1976  (ΦΕΚ Β΄ 1493) Περί εξουσιοδοτήσεως Επιθεωρητών διαχορήγησιν μισθών, μισθολογικών κλιμακίων. Έχοντες υπ’ όψει τας διατάξεις της παρ. 4 του άρθρ. 49 του Νόμ. 309/76, εξουσιοδοτούμεν τους Επιθεωρητάς Δημοτικής Εκπαιδεύσεως, προϊσταμένους των Εκπαιδευτικών Περιφερειών Δ.Ε., όπως δι’ αποφάσεώς των χορηγούν τας αποδοχάς των μισθολογικών κλιμακίων 3,4 και 6 εις τους υπ’ αυτούς οργανικώς υπαγομένους διδασκάλους και νηπιαγωγούς από της συμπληρώσεως του απαιτουμένου εις το προηγούμενον μισθολογικόν κλιμάκιον χρόνου υπηρεσίας, εφ’ όσον εκ των ετησίων εκθέσεων ουσιαστικών προσόντων προκύπτει ότι η υπηρεσία τούτων η διανυθείσα εις το προηγούμενον μισθολογικόν κλιμάκιον είναι ευδόκιμος. Δια την χορήγησιν υπό τας ως άνω προϋποθέσεις των ως άνω αποδοχών εις τους οργανικώς ανήκοντας διδασκάλους εις τα Γραφεία εκάστης Ανωτέρας Εκπαιδευτικής Περιφερείας Δ.Ε., εξουσιοδοτούμεν, δυνάμει της παρούσης, τους προϊσταμένους τούτων Επόπτας Δ.Ε. 